![](data:application/x-msmetafile;base64,)

**R E P U B L I K A H R V A T S K A**

**KRAPINSKO – ZAGORSKA ŽUPANIJA**

**UPRAVNI ODJEL ZA OPĆU UPRAVU**

**I IMOVINSKO – PRAVNE POSLOVE**

KLASA: UP/I-943-04/20-01/798

URBROJ: 2140/01-14-6-20-2

Zlatar, 19. listopada 2020.

Krapinsko – zagorska županija, Upravni odjel za opću upravu i imovinsko – pravne poslove, postupajući po prijedlogu Zagorskog vodovoda d.o.o. za javnu vodoopskrbu i odvodnju, Zabok, K.Š. Gjalskog 1, u postupku stupanja u posjed nekretnine označene kao k.č.br. 899/6 k.o. Konjščina, za koju je podnijet prijedlog za izvlaštenje, temeljem odredbi članka 34. stavka 1. Zakona o općem upravnom postupku („Narodne novine“ br. 47/09), d o n o s i

**Z A K L J U Č A K**

I. **Nepoznatim nasljednicima iza pokojnog Vida Bedekovića, Galovec** (upisanog vlasnika predmetne nekretnine)imenuje se privremeni zastupnik u osobi odvjetnika **Josipa Petrovića iz Zlatara, Kaštelska 4**, radi zaštite njegovih prava i interesa.

II. Privremeni zastupnik zastupat će osobu iz točke I. izreke u postupku stupanja u posjed nekretnine označene kao k.č.br. 899/6 k.o. Konjščina, radi gradnje spojnog kanala fekalne kanalizacije od novog kanala D-24 do novog kolektora K1 uz prugu.

III. Poziva se privremeni zastupnik prihvatiti povjerene mu dužnosti te ih u svemu savjesno i po zakonu obavljati.

IV. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku.

V. Privremeni zastupnik iz točke I. izreke ima pravo na nagradu i naknadu troškova ukoliko u roku od 30 dana od dana poduzimanja tražene radnje podnese zahtjev sa priloženim troškovnikom ovom Upravnom odjelu, u protivnom gubi to pravo.

VI. Troškove zastupanja privremenog zastupnika snosi predlagatelj Zagorski vodovod d.o.o. za javnu vodoopskrbu i odvodnju, Zabok, K.Š. Gjalskog 1.

**O b r a z l o ž e n j e**

Kod ovog Upravnog odjela, u predmetu KLASA: UP/I-943-04/20-01/359, u tijeku je postupak nepotpunog izvlaštenja nekretnine označene kao k.č.br. 899/6 k.o. Konjščina,oranica Reber u Luki, površine 687m2; upisane u zk. uložak broj 466 k.o. Konjščina na ime vlasnika Bedeković Vid, Galovec; u katastarskom operatu upisane u posjedovni list broj 888 k.o. Konjščina na ime posjednika HŽ – Hrvatske željeznice d.o.o., Zagreb, Mihanovićeva 12 - u površini služnosti od 22,7 m2 **–** trasa kanalizacije prolazi duž zapadnog dijela predmetne parcele u smjeru sjeveroistok – jugozapad u dužini 11.35 m i širini trase 2 m na udaljenosti cca 1.7 – 2.4 m od zapadne međe, po prijedlogu Zagorskog vodovoda d.o.o. za javnu vodoopskrbu i odvodnju, Zabok, K.Š. Gjalskog 1.

Korisnik izvlaštenja podnio je 4. lipnja 2020. godine ovom Upravnom odjelu zahtjev za stupanje u posjed gore navedene nekretnine, sukladno odredbama članka 41. Zakona o izvlaštenju i određivanju naknade.

U toku postupka nepotpunog izvlaštenja dostava pismena za upisanog vlasnika predmetne nekretnine Vida Bedekovića, Galovec vratila se s naznakom „primatelj umro“. Uvidom u službene evidencije koje se vode kod Matičnog ureda Zlatar utvrđeno je da u matici umrlih postoji više osoba upisanih pod imenom i prezimenom Vid Bedeković, rođenih na području Općine Konjščina. Slijedom navedenog, ovaj Upravni odjel nije uspio utvrditi identitet upisanog vlasnika predmetne nekretnine, Vida Bedekovića, a samim time niti identitet njegovih potencijalnih nasljednika. Obzirom da su postupci stupanja u posjed hitni postupci, radi ekonomičnosti postupka valjalo je nepoznatim nasljednicima iza pokojnog Vida Bedekovića, Galovec imenovati privremenog zastupnika, a sve radi zaštite njihovih prava i interesa u predmetnom postupku.

Odredbom članka 34. stavka 1. Zakona o općem upravnom postupku propisano je da kad postupovno nesposobna stranka nema zakonskog zastupnika ili se neka radnja u postupku treba hitno poduzeti protiv osobe koje prebivalište, boravište ili sjedište nije poznato, a koja nema opunomoćenika, takvoj stranci službena će osoba zaključkom odrediti privremenog zastupnika. Stavkom 3. istog članka propisano je da kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje. Stavkom 5. istog članka propisano je da privremeni zastupnik sudjeluje u postupku, odnosno obavlja radnje za koje je određen dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

Odredbom članka 41. stavka 4. Zakona o izvlaštenju i određivanju naknade („Narodne novine“ broj 74/14, 69/17 i 98/19) propisano je da će nadležno tijelo odlučiti o zahtjevu za stupanje u posjed nekretnine za koju je podnesen prijedlog za izvlaštenje bez odgode, a najkasnije u roku od 15 dana od dana zaprimanja urednog zahtjeva.

Odredbom članka 162. Zakona o općem upravnom postupku propisan je način i uvjeti ostvarivanja prava na nagradu i naknadu troškova osobama koje sudjeluju u postupku.

Točka VI. izreke ovog zaključka temelji se na odredbi članka 38. stavka 1. Zakona o izvlaštenju i određivanju naknade.

Sukladno svemu iznesenom, a uvažavajući činjenicu važnosti projekta i činjenicu da je ovo upravno tijelo dužno odlučiti o zahtjevu bez odgode, odlučeno je kao u izreci zaključka.

**Uputa o pravnom lijeku:**

Protiv ovog zaključka ne može se izjaviti žalba, ali se može pobijati žalbom protiv rješenja kojim se rješava o upravnoj stvari (članak 77. stavak 5. Zakona o općem upravnom postupku).

Samostalna upravna referentica za

imovinsko – pravne poslove

Gordana Vučković Novosel, mag. iur.

DOSTAVITI:

1. Zagorski vodovod d.o.o. za javnu vodoopskrbu i odvodnju, Zabok, K.Š. Gjalskog 1– AR,

2. Odvjetnik Josip Petrović, Zlatar, Kaštelska 4 – AR,

3. Oglasna ploča,

4. Internetska stranica Krapinsko – zagorske županije,

5. Spis predmeta.